आरटीआई द्वारा मिली जानकारी के मुताबिक साल 2016-17 में बैंकों के साथ 23933 करोड़ रुपए की धोखाधड़ी हुई, जबकि मार्च 2013 से मार्च 2018 तक बैंकों में बैंकों में धोखाधड़ी के 23866 मामले सामने आए। इन मामलों में बैंकों को कुल 100718 करोड़ का नुकसान हुआ। आंकड़ों के मुताबिक दिसंबर 2017 तक बैंकों के एनपीए 8,40,958 करोड़ रुपये थे। बैंकों में हुए इस जालसाजी के मामलों की जांच जारी है। सीबीआई और प्रवर्तन निदेशालय कई बड़े बैंकों के घोटालों की जांच कर रहा है।